
MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī			      	     		                             Nr. 564
								               (protokols Nr. 13, 49. p.)

Par Madonas novada pašvaldības iekšējā normatīvā akta Nr. 24 “Grozījumi Madonas novada pašvaldības iekšējā normatīvajā akta Nr. 30 “Madonas novada pašvaldības institūciju amatpersonu un darbinieku atlīdzības nolikums”” izdošanu

Madonas novada pašvaldības (turpmāk arī – pašvaldība) dome 2025. gada 27. novembrī ir pieņēmusi lēmumu Nr. 419 (protokols Nr. 12, 69. p.) “Par Madonas novada pašvaldības iekšējā normatīvā akta Nr. 30 “Madonas novada pašvaldības institūciju amatpersonu un darbinieku atlīdzības nolikums” izdošanu. 
Madonas novada pašvaldības iekšējā normatīvā akta Nr. 30 “Madonas novada pašvaldības institūciju amatpersonu un darbinieku atlīdzības nolikums” (turpmāk arī –nolikums) nepieciešams veikt šādus precizējumus:
1.  17., 18,  25., 28., 58.  punktā jāveic gramatiski precizējumi, nemainot punkta būtību;
2. 41., 44 punktā jāprecizē, ka pašvaldības izpilddirektors izdod pašvaldības iestāžu amatu sarakstus, nevis tos apstiprina;
3. 42. punktā vispārīgāk jānoformulē, kā tiek veikti grozījumi pašvaldības iestāžu amatu sarakstos;
4. 45. punkts jāizslēdz, jo nolikums nav normatīvais akts, kas reglamentē jautājumu par pašvaldības budžeta līdzekļu piešķiršanu;
5. 48. punktā jāprecizē aizvietošanas kārtība;
6. 50., 51., 59., 60., 77., 78. punktā jāprecizē ar novērtējumu saistīto terminu lietojums un jāveic gramatiski precizējumi, nemainot punkta būtību;
7. 52. punktā jāprecizē prēmijas izmaksāšanas kārtība;
8. 45. punkts jāizslēdz, jo tajā reglamentēto jautājumu reglamentēs cits normatīvais akts;
9. 52. punktā jāprecizē prēmijas izmaksāšanas kārtība;
10. 60. punkts jāizslēdz, jo tas dublē 61. punktu;
11. 62. un 79. punkts jāizslēdz, jo tie dublē Valsts un pašvaldību institūciju amatpersonu un darbinieku atlīdzības likuma normu;
12. jāiekļauj Pārejas noteikumu 1. punkts, kurš kļūdaini tik dzēsts.
Pašvaldību likuma 10. panta pirmās daļas 21. punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. Valsts pārvaldes iekārtas likuma 72. panta pirmā daļa nosaka, ka atvasinātas publiskas personas orgāns izdod iekšējos normatīvos aktus pats pēc savas iniciatīvas savas kompetences jautājumos.
Noklausījusies sniegto informāciju, pamatojoties uz Pašvaldību likuma 10. panta pirmās daļas 21. punktu un Valsts pārvaldes iekārtas likuma 72. panta pirmo daļu, ņemot vērā 2026. gada 22. septembra Finanšu komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Izdot Madonas novada pašvaldības iekšējo normatīvo aktu Nr. 24  “Grozījumi Madonas novada pašvaldības iekšējā normatīvajā akta Nr. 30 “Madonas novada pašvaldības institūciju amatpersonu un darbinieku atlīdzības nolikums””;
2. Madonas novada pašvaldības izpilddirektoru noteikt par atbildīgo šī lēmuma izpildei.

Pielikumā: Madonas novada pašvaldības iekšējais normatīvais akts Nr. 24 “Grozījumi Madonas novada pašvaldības iekšējā normatīvajā akta Nr. 30 “Madonas novada pašvaldības institūciju amatpersonu un darbinieku atlīdzības nolikums””.



Domes priekšsēdētājs							A. Lungevičs

